
Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1  од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер (“Службен весник на Република Северна  Македонија“ бр.60/20), постапувајќи по Жалбата изјавена од К. Р. од Струмица, поднесена против Министерство за внатрешни работи, на 11.08.2026 година го донесе следното 
                                                                         Р Е Ш Е Н И Е
Жалбата изјавена од К. Р. од Струмица, поднесена против Министерство за внатрешни работи, заведена во архивата на Агенцијата за заштита на правото на слободен пристап до информациите од јавен карактер под бр.08-255 на 05.08.2026 година СЕ ОТФРЛА како недопуштена.
О Б Р А З Л О Ж Е Н И Е
К. Р. од Струмица на 10.06.2026 година, поднела Барање за издавање записник за пријавен случај настан до Министерство за внатрешни работи, со кое побарала по пошта да и се достави препис од следните информации:
[bookmark: _GoBack]„На ден 24.03.2026 година во ПС. Струмица, телефонски околу 11 часот, пријавив настан- поплака од мене против лицето И. Р. од Струмица.... Записникот барам да ми се издаде бидејќи ми е потребен како доказ за суд за бракоразводната постапка која е во тек, со горенаведеното лице И. Р.....“.
Постапувајќи по поднесена претставка по електронски пат Имателот на информации до баратело доствил Известување број 23.26.5-1-130155/2 од 21.07.2026 година.
Незадоволен од добиеното Известување број 23.26.5-1-130155/2 од 21.07.2026 година, Барателот на информацијата, поднел Жалба заведена во Агенцијата под бр. 08-255  на 05.08.2026 година. 
Постапувајќи по наведената Жалба, Агенцијата за заштита на правото на слободен пристап до информациите од јавен карактер истата ја отфрли како недопуштена, поради следното:
Агенцијата за заштита на правото на слободен пристап до информациите од јавен карактер, утврди дека Барањето на Барателот, поднесено до Министрество за внатрешни работи на 10.06.2026 година, не претставува барање за пристап до информации од јавен карактер, туку е барање од личен интерес, односно барање од надлежност на Министерството за внатрешни работи, кое постапувало согласно своите надлежности. 
Во конкретниот случај, Агенцијата утврди дека Барателот на информации до Министерство за внатрешни работи не поднел Барање за пристап до информации од јавен карактер, туку поднел „Барање за издавање записник за пријавен случен настан“ и бара информации кои се од личен интерес.
Согласно член 26 од Законот за слободен пристап до информации од јавен карактер „Право на правна заштита во согласност со овој закон има барателот кој поднел барање за пристап до информација согласно членот 12 став (1) од овој закон“. Во конкретниот случај, неосновано поднесува Жалба до Агенцијата повикувајќи се на Законот за слободен пристап до информации од јавен карактер .
Агенцијата за заштита на правото на слободен пристап до информациите од јавен карактер на жалителот му укажува дека целта на Законот за слободен пристап до информации од јавен карактер и на Упатството за спроведување на Законот за слободен пристап до информации од јавен карактер, е на физичките и правните лица да им се овозможи да го остварат правото на слободен пристап до информации од јавен карактер и обезбедат јавност и отвореност во работењето на органите, а не негова законски неоснована и несоодветна примена.
Законската дефиниција на “јавниот интерес“ значи дека остварувањето на јавниот интерес подразбира остварување на интересот на пошироката заедница како целина, којшто има првенство пред индивидуалните потреби и права на поединците.
Согласно погоре наведеното, Агенцијата му укажува на жалителот дека своите права и приватни (лични) интереси може и треба да ги остварува пред се согласно материјалните закони кои ја регулираат соодветната материја во предметите во кои тој се јавува како странка и правната заштита може да ја бара согласно тие закони. 
Врз основа на сето погоре наведено, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.
ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.

	                                                                                                                     Директор,
                                                                                                                               Петар Гајдов
Доставено до:
- архива на Агенцијата 
- жалителот/барател на информацијата
- имател на информацијата
